

**Felhívás – H2020 pályázatírói workshop**

Az Agrárminisztérium Agrárgazdaságért Felelős Helyettes Államtitkársága aHorizont 2020-ra és a jövőbeni Horizont Európa kiírásira fókuszálva **pályázatírói workshop-**ot szervez a hazai kutatók **nemzetközi agrárkutatási pályázatok**on való sikeres részvételének segítéséért.

**Mit kell tudni a workshopról?**

* Időtartama: **2019. február 20-22. (szerda-péntek)**.
* Helyszíne: **NÉBIH Továbbképző és Oktatási Központ 8621 Zamárdi, Rákóczi u. 38.**
* Költsége: a workshop regisztrációs díja, a catering és a szállás személyenként összesen bruttó 180.000 forint/fő, melyet az **Agrárminisztérium 100%-ban átvállal 20 fő részére.** (Az utazási költségek a résztvevőt terhelik.)
* Résztvevők száma: maximum **20 fő** jelentkező.
* Célcsoport: hazai egyetemeken, illetve kutatóintézeteknél aktív, **tárgyalóképes angol** nyelvtudással rendelkező, **agrárgazdasági tevékenységhez kapcsolódó kutatói tevékenység**et végzők.
* Jelentkezési határidő **2019. február 11. (hétfő)**, jelentkezni az alábbi linken elérhető űrlap kitöltésével és elküldésével lehetséges: <https://goo.gl/forms/GnnjC7XekEo2S2Ru1>
* Kiválasztási eljárás: az Agrárminisztérium képviselői által történik a jelentkezési adatlapon megadott információk alapján. Kiválasztásról szóló értesítést a jelentkezők legkésőbb 2019. február 15-ig (péntek), elektronikus formában megkapják.

**A workshop az alábbiak szerint épül fel:**

* **1. nap:** Érkezés 12 órától, szálláselfoglalás, melyet 13 órakor egy közös ebéd követ. 14.30-tól az Agrárminisztérium és az Nemzeti Kutatási, Fejlesztési és Innovációs Hivatal képviselőinek nyitó és szakmai előadásai következnek, melyben tájékoztató ismeretek bemutatására kerül sor a H2020, Horizont Európa és az ERA-NET-ek aktualitásairól.
* **2. nap:** 9 órától - 17 óráig angol nyelvű EMG workshop interaktív gyakorlatokkal, egyéni konzultációs lehetőséggel.
* **3.nap:** 8.30-15.00 angol nyelvű EMG workshop kiscsoportos gyakorlatokkal, majd zárógondolatok.

**A workshopon az alábbi kérdésekre is választ kaphat:**

* Hogyan lesz egy újító ötletből nyertes koncepció?
* Hogyan mozduljunk el innovatív ötletünkkel a kutatás-technológiai fejlesztés területéről a piaci megvalósítás irányába? Mit (ne) tegyünk?
* Hogyan azonosítsuk és válasszuk ki az ideális hasznosítási, IP és innovációs stratégiát H2020 projektek várható hatásának maximalizálása érdekében?
* Hogyan járul hozzá a projektünk a felhívásban szereplő elvárt hatásokhoz?
* Hogyan hozzuk létre a kommunikációs és disszeminációs tervet a H2020 projektünk várható hatásának maximalizálása érdekében?

A workshop képzési részét a nemzetközi szinten elismert [**Európa Média Group Zrt.**](https://www.eutrainingsite.com/)tartja, aki már

* több mint 400 db pályázatban vett részt;
* több mint 70 db FP5/6/7 és H2020 megvalósult projekttel rendelkezik;
* több száz **gyakorlatorientált kurzust** tartott az EU-s támogatási lehetőségek, a kapcsolódó folyamatok és a **versenyképes pályázatok** összeállítása és fejlesztése területén az uniós kutatási és fejlesztési projektekhez – **a valódi hatás elérésére** fókuszálva.

Amennyiben további kérdése merül fel a rendezvénnyel kapcsolatban forduljon bizalommal **Ölvedi-Vázsonyi Melinda** és **Fekete Anett** kutatási referensekhez, a **melinda.olvedi-vazsonyi@am.gov.hu**, valamint az **anett.fekete@am.gov.hu** elektronikus címeken.

A workshop részletes tervezett tematikája már elérhető a hazai EIP AGRI portál [események](https://eip.fm.gov.hu/?page=esemeny_view2&id=44) menüjében.